Americký raper a spevák PnB Rock zomrel vo veku 30 rokov po tom, čo ho v pondelok (12. septembra) zastrelili počas lúpeže vo vychýrenej losangelskej reštaurácii Roscoe's House of Chicken 'N Waffles, píše magazín PEOPLE.
Kapitán losangelskej polície Kelly Muniz nepovedal meno rapera, no v správach na stanici FOX 11 Los Angeles oznámil, že "obeť sedela pri stole a jedla so ženou, keď sa k nemu priblížila podozrivá osoba".
zdroj: Instagram/blackkbombshells
Podozrivý následne vytiahol zbraň a "žiadal jeho veci" predtým, ako niekoľkokrát vystrelil a "očividne nejaký majetok aj odcudzil," dodal Muniz.
Vyhlásený za mŕtveho bol o 13.59 h miestneho času, povedal Muniz, a doplnil, že prípad bude vyšetrovať útvar South Burea Homicide spolu s "mnohými ďalšími detektívmi".
Ako píše ďalej magazín PEOPLE, svedkovia a videozáznam dokazujú, že obeťou je PnB Rock, vlastným menom Rakim Hasheem Allen. Video zachytáva rapera nažive, no s ťažkými zraneniami.
Podľa televíznej stanice KTLA, ktorú cituje magazín, nebol v reštaurácii nikto iný zranený.
Raperova priateľka, dizajnérka a influencerka Stephanie Sibounheuang zverejnila prostredníctvom príbehu na Instagrame (následne bol zmazaný, pozn. red.) - ktorý online šírili fanúšikovia - video jej jedla v reštaurácii krátko pred streľbou.
Dvojica má spolu dvojročnú dcéru Xuri.
PnB Rock má na konte hudobnú spoluprácu s Edom Sheeranom s názvom Cross Me: